บาทเปิด 32.78 บาทต่อดอลลาร์ อ่อนค่า
เงินบาทเปิดตลาด 32.78 บาทต่อดอลลาร์ อ่อนค่าตามตลาดโลกหลังเงินเฟ้อสหรัฐพุ่ง
11 ก.พ. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.78 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 32.65 บาท/ดอลลาร์ เคลื่อนไหวตามทิศทางตลาดโลก เนื่องจากดอลลาร์กลับมาแข็งค่าหลังตัวเลขเงินเฟ้อของสหรัฐสูงกว่าตลาดคาดการณ์ จึงเป็นไปได้สูงที่ธนาคารกลางสหรัฐ (เฟด) จะปรับขึ้นอัตราดอกเบี้ยนโยบายถึง 0.50% ในเดือน มี.ค.65และยังมีเจ้าหน้าที่เฟดบางคนออกมาระบุว่าอยากเห็นการปรับขึ้นดอกเบี้ยอีก 1% ในเดือน ก.ค.65 นอกจากนี้ดอลลาร์ยังได้รับปัจจัยหนุนจากการปรับขึ้นของอัตราผลตอบแทนพันธบัตรสหรัฐ (Bond Yield)"บาทอ่อนค่าจากเย็นวานนี้เร็วมากตามทิศทางตลาดโลก หลังตัวเลขเงินเฟ้อของสหรัฐออกมาสูงกว่าคาด นอกจากนี้ยังต้องจับตาดู Fund Flow ที่ไหลเข้าก่อนหน้านี้ด้วย" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 32.70-32.90 บาท/ดอลลาร์